**SŠ BARTULA KAŠIĆA**

Ante Starčevića 9, Pag

23 250 Pag

Pag, 07.07.2023.g.

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2023.GODINU**

Godišnji izvještaj o izvršenju financijskog plana SŠ Bartula Kašića sastoji se od općeg i posebnog dijela.

Opći dio sastoji se od prihoda i rashoda iskazanih prema ekonomskoj klasifikaciji i prema izvorima financiranja i prikazuje se tablično.

Posebni dio godišnjeg Izvještaja o izvršenju financijskog plana sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

1. **OPĆI DIO**

**PRIHODI POSLOVANJA**

Prihodi poslovanja za 2023. godinu planirani su u iznosu od 796 838,39 €, a ostvareni su u iznosu od 304 464,31 € što je ostvarenje od 38,21%, kako je prikazano u tablici 1.

Tablica 1.Usporedba planiranih i ostvarenih prihoda za 2023.godinu

|  |  |  |  |
| --- | --- | --- | --- |
| Prihodi/primici | Planirani iznos za 2023. | Ostvarenje u 2023.  | % ostvarenja |
| **Prihodi poslovanja** | **796 838,39** | **304 464,31** | **38,21** |
| Pomoći proračunskim korisnicima iz proračuna koji im nije nadležan | 596 160,05 | 230 224,24 | 38,62 |
| Prihodi od prodaje proizvoda i robe te pruženih usluga i prihodi od donacija | 8 332,55 | 6 048,00 | 72,58 |
| Prihodi po posebnim propisima | 3 363,56 | 1 248,88 | 37,13 |
| Prihodi iz nadležnog proračuna za financiranje redovne djelatnosti proračunskih korisnika | 188 982,23 | 66 943,19 | 35,42 |

**Pomoći iz inozemstva i od subjekata unutar općeg proračuna**

Pomoći proračunskim korisnicima iz proračuna koji im nije nadležan ostvarene su u visini od 230 224,24 € što je 38,62 % od plana te 19 % više od prethodne godine.

Prihodi se odnose na pomoći Ministarstva znanosti i obrazovanja za troškove plaća zaposlenika, materijalna prava zaposlenika, isplate po pravomoćnim sudskim presudama, pomoć grada Paga za realizaciju škole čipke, te pomoći za realizaciju maturalne zabave od gradova i općina s otoka.

**Prihodi od upravnih i administrativnih pristojbi**

Prihodi od upravnih i administrativnih pristojbi, pristojbi po posebnim propisima i naknada - ostvareni su u visini 1 248,88 € što je 37,13 % od plana. Odnose se na prihode za sufinanciranje najma autobusa i dnevnice profesora.

**Donacije od pravnih i fizičkih osoba-tekuće donacije te prihodi od pruženih usluga i prodaje proizvoda i robe**

Prihodi od tekućih donacija ostvareni su u visini 5 143 € . Odnose se na donacije za maturalnu zabavu u iznosu od 4 643,00 €, tekuća donacija za školu 500,00 €. Prihodi od najma poslovnog prostora u iznosu od 240,00 € te prihodi u iznosu od 665,00 € od prodaje proizvoda.

**Prihodi iz nadležnog proračuna za financiranje redovne djelatnosti proračunskih korisnika**

Prihodi iz nadležnog proračunaostvareni su u visini 66 943,19 što je 35,42 % od plana.

Ostvareni su prihodi za financiranje rashoda poslovanja u visini od 27 040,69 € i prihodi za financiranje rashoda za nabavu nefinancijske imovine u visini od 39 902,50 €.

Prihodi iz nadležnog proračuna namijenjeni su financiranju materijalnih rashoda škole, za ugovorene obveze koje škola ima, te za nabavu nefinancijske imovine.

**RASHODI**

Ukupni rashodi za 2023.godinu iznose 796 838,39 €, a ostvareni su u iznosu od 304 464,31 €, što je 38,21 % od plana kako je prikazano u tablici 2.

 Tablica 2.Usporedba planiranih i ostvarenih rashoda u 2023.godinu

|  |  |  |  |
| --- | --- | --- | --- |
| Rashodi/izdaci | Planirani iznos za 2023. | Ostvarenje u 2023.  | % ostvarenja |
| **Ukupni rashodi** | **5 526 835,34** | **3 605 559,79** | **65,24** |
| Rashodi za zaposlene | 581503,85 | 222 056,71 | 38,19 |
| Materijalni rashodi | 84 982,45 | 40 010,44 | 47,08 |
| Financijski rashodi | 1 838,68 |  1 838,68 | 100,00 |
| Rashodi za nabavu nefinancijske imovine | 131 324,33 | 39 902,50 | 30,38 |

**Rashodi za zaposlene**

Rashodi za zaposlene izvršeni su iznosu od 222 056,71 € što je 38,19 % plana, a 0,53 % manje u odnosu na prethodnu godinu. Obuhvaćaju rashode za plaće zaposlenika, isplatu ostalih prava zaposlenika ugovorenih kolektivnim ugovorom, doprinose na plaće i isplata razlike plaće po sudskim presudama.

**Materijalni rashodi**

Materijalni rashodi izvršeni su u iznosu od 40 010,44 € što je 47,08 % od plana i 33,3% više u odnosu na prethodnu godinu. Obuhvaćaju naknade troškova zaposlenicima, rashode za materijal i energiju, rashode za usluge i ostale nespomenute rashode poslovanja. Najveće odstupanje je kod rashoda za materijal i energiju zbog porasta cijena energenata u uredskog materijala i kod ostalih nespomenutih rashoda zbog isplate troškova sudskih postupaka kod isplate razlike plaće po pravomoćnim sudskim presudama.

**Financijski rashodi**

Financijski rashodi izvršeni su u ukupnom iznosu od 1 838,68 € što je 100,00% od plana.

**Rashodi za nabavu nefinancijske imovine**

Rashodi za nabavu nefinancijske imovine izvršeni su u iznosu od 39 902,50 € što je 30,38 % plana.

Analizom Izvještaja o prihodima I rashodima ustanovljeno je da su prihodi za razdoblje 1.1.2023.-30.06.2023. godine planirani u visini 796 838,39 € , uvećani za preneseni višak prihoda poslovanja u iznosu od 2 810,92 € iz prethodnog obračunskog razdoblja , a ostvaren je prihod od 38,21% odnosno u iznosu od 304 464,31 €.

Rashodi za razdoblje 1.1.2023.-30.06.2023. godine planirani su u visini od 799 649,31 €, a ostvareni u iznosu od 304 044,71 € odnosno 38,02 % ukupno planiranih rashoda.

Omjerom prihoda nad rashodima za 2023. godinu utvrđen je pozitivan poslovni rezultat odnosno višak prihoda raspoloživ u narednom obračunskom razdoblju u iznosu od 2 805,81 €.

1. **POSEBNI DIO**

**Program: 2204-Srednje školstvo-standard**

Ukupni rashodi po ovom programu iznose 763 113,72 €.

Program obuhvaća različite aktivnosti kao što su A2204-01 Djelatnost srednjih škola (Aktivnost obuhvaća financiranje redovne djelatnosti škole. Sredstva za financiranje redovne djelatnosti su sredstva iz proračuna Zadarske županije. Sredstva se koriste za podmirenje materijalnih rashoda škole te za ugovorene obveze koje Škola ima), A2204-07 Administracija i upravljanje (Aktivnost obuhvaća isplate plaća, materijalnih prava i ostalih naknada zaposlenima u školi, izvor financiranja je Ministarstvo znanosti i obrazovanja), tekući projekt T2204-04 Hitne intervencije u srednjim školama

Opći ciljevi: Redovito podmirivanje svih troškova za što kvalitetnije i uspješnije odvijanje nastavnog procesa.

Posebni ciljevi: Uspješno i kvalitetno odvijanje nastave uz zadovoljenje svih potrebnih zahtjeva učenika i djelatnika.

Pokazatelji uspješnosti: Zadovoljstvo učenika i nastavnika nastavnim planom i programom.

**Program:2205-Srednje školstvo-iznad standarda**

Ukupni rashodi po ovom programu iznose 36 535,59 €.

Program obuhvaća financiranje širih javnih potreba u školstvu, različite aktivnosti kao što su A2205-01 Javne potrebe u prosvjeti, A2205-09 Obrazovanje odraslih, A2205-12 Podizanje kvalitete i standarda u školstvu.

Ciljevi: Poticanje i vrednovanje učeničkih znanja, vještina i kreativne sposobnosti. Motiviranje učenika za sudjelovanje na različitim sportskim i predmetnim natjecanjima.

 Ravnateljica:

 Marija Pećirko, prof.